શીભીબેને કહ્યું કે, “ક્રિષ્નામાં કાંઇ પ્રોબ્લેમ છે તે પરિવારના કોઇ સભ્યો નહોતું જાણી શક્યું. મુલાકાતીઓએ આ અંગે વાતો કરવી શરૂ કરી ત્યારે ક્રિષ્ના અલગ હોય તે અંગે ખ્યાલ આવ્યો. પ્રિ-સ્કૂલમાં ક્રિષ્નાનું એડમિશન કરાવ્યું હતું પણ અન્ય વિદ્યાર્થીઓ સતત હેરાન કરવા લાગ્યા પછી તેને સ્કૂલે મોકલવાનું બંધ કરી દીધું હતું.” શીભીબેને 5 સ્કૂલનો સંપર્ક કર્યો હતો પણ તમામ સ્કૂલે ક્રિષ્નાને એડમિશન આપવાની ના પાડી દીધી હતી. “જેમાંથી એક સ્કૂલના સંચાલકે તો એવું કહી દીધું હતું કે તમારી બાળકીની હાજરી અન્ય વિદ્યાર્થીઓને બગાડી શકે.” આખરે ફતેહપુરામાં આવેલી અંકુર સ્કૂલે ક્રિષ્નાને એડમિશન આપ્યું અને ત્યારથી તે રેગ્યુલર વિદ્યાર્થીઓ સાથે ભણી રહી છે.